**Žiadosť o indikatívnu cenovú ponuku na akciu „Rekonštrukcia Domu smútku - cintorín Rusovce, BA“**

**Požiadavka na vypracovanie cenovej ponuky** od projektanta:

* **na zabezpečenie** **geodetického zamerania** (ďalej „GZ“) odborne spôsobilou osobou s osvedčením

na činnosť geodetických prác, potrebných pre vypracovanie Realizačnej projektovej dokumentácie;

* **na zabezpečenie realizácie prieskumných sond a prieskumu základových konštrukcií** (s následným vrátením do pôvodného stavu) - odborne spôsobilou osobou s osvedčením na predmetné práce;
* **za vypracovanie** **realizačnej projektovej dokumentácie** (projekt stavby) **pre stavebné konanie**,najmäpodľa §32 a § 62 Stavebného zákona odborne spôsobilou osobou;
* **na zabezpečenie inžinierskej činnosti:**

a/pre získanie potrebných vyjadrení od všetkých dotknutých orgánov, organizácií a inštitúcií

štátnej správy, združení a osôb, pre získanie právoplatného stavebného povolenia,

b/ príprava podkladov a získanie právoplatného kolaudačného rozhodnutia po odovzdaní a prevzatí diela/ stavby,

* **za činnosť odborného autorského dozoru,**
* **za činnosť odborného stavebného dozoru,**
* **za vypracovanie** **projektovej dokumentácie skutočného vyhotovenia stavby** (v prípade, ak dôjde k odchýlkam od PD overenej v stavebnom konaní)

**Popis súčasného stavu**:

* Dom smútku je kaplnka postavená v gotickom slohu a pozostáva len z jednej hlavnej lode/ jedného

dilatačného celku. Objekt je dvoch tretín podpivničený, so zvýšeným prízemím, murovanými klenbovými stropmi nad oboma podlažiami a sedlovou strechou.

Obhliadkou, za účasti statika, boli zistené poruchy nosných konštrukcií:

* základové konštrukcie: tehelné murivo základových pásov je prevlhnuté a pojivo (váp.-cem. malta) zvetráva,
* stropy a steny: objekt je priečne roztrhnutý na dve časti, na strope a stenách sú viditeľné praskliny,

do základov nepokračujú,

* steny pivničného priestoru sú navlhnuté, poškodené, s „výkvetom“ a plesňou (predpoklad: poškodená, resp. žiadna hydroizolácia suterénnych stien),
* viď prílohu: odborný posudok statika - Ing. J. Husku
* je nevyhnutné urýchlené statické zabezpečenie všetkých konštrukcií kaplnky z dôvodu jej

hroziaceho zrútenia a zaizolovanie podpivničeného priestoru.

**Meno a adresa objednávateľa:**

Obchodné meno: **MARIANUM– Pohrebníctvo mesta Bratislavy**

Adresa sídla: Šafárikovo nám. 3, 811 02 Bratislava- Staré Mesto

Kontakt: **Ing. Jana Hronská**, tel.: 0948 656 785, e-mail: jana.hronska@marianum.sk

**Termín obhliadky**: po predchádzajúcom tel. dohovore v pracovných dňoch 29.06. – 03.07.2023

**dňa 04.07.2023 o 10.00 hod..**

**Termín zaslania indikatívnej cenovej ponuky**: **do 20.07.2023 do 10.00 hod.**

**Prílohy:** príloha 1 - odborný posudok statika, Ing. J. Husku, vypracovaný v 05/2023

príloha 2 – fotodokumentácia

 príloha 3 – sumarizácia prác

V Bratislave, dňa: 27.06.2023